Folketing
2007-04-11

Nej, det er jeg selvsagt ikke enig med fru Anita Knakkergaard i. Vi er kommet til at stå i den situation, at man tager lejernes penge. Efter min mening og Socialdemokratiets mening skal de gå til renovering, for der er et behov for renovering af vores boliger, så vi kan få dem op i standard. Og hvis der derudover er penge i overskud, vil det også være fint, at vi kan få huslejenedsættelser. En af grundene til, at vi taler om en skævhed i vores boligpolitik i dag, er jo, at de mennesker her ikke har fået noget. Deres boliger trænger virkelig. Der er skimmelsvamp osv. Derfor er der et behov for at sætte ind her, men det har Dansk Folkeparti jo forhindret ved at sige, at pengene skal bruges til nybyggeri.